Volodimir Zelenski: "România știe ce înseamnă demnitatea".
Volodimir Zelenski a ținut un discurs în cadrul Consiliului European. El a mulțumit tuturor țărilor din UE pentru sprijin. Zelenski: România știe ce înseamnă demnitatea. Discursul a devenit tensionat când a menționat Ungaria.
Ziua de joi a fost una plină și la Bruxelles, dar și pentru președintele Ucrainei, Volodymyr Zelenski. Acesta a vorbit în parlamentul suedez, la summit-urile NATO și G7, dar și în Consiliul European. La ultima dintre aceste apariții el a luat pe rând toate țările europene pentru a le mulțumi. Chiar și Germaniei, deși a menționat că aceasta a început sancțiunile împotriva Rusiei ceva mai târziu. Iar în ceea ce privește România, Zelenski a avut cuvinte speciale."Ce pot spune de Uniunea Europeană? Vreau să vă mulțumesc. Sunteți uniți, uniți în jurul nostru. Iar acum voi și cu mine pregătim intrarea Ucrainei în Uniunea Europeană. În sfârșit. Aici vă cer: nu întârziați. Vă rog. România știe ce înseamnă demnitatea așa că va fi alături de noi într-un moment crucial", a spus președintele Ucrainei.Un moment mai tensionat a avut loc când a venit rândul Ungariei și a lui Viktor Orban. Acesta este apropiat de Putin și a refuzat să trimită arme în Ucraina și nici nu s-a alăturat celorlalte țări europene.